
Pwy sy’n cynnal yr ymchwil?
Mae Chwarae Teg wedi comisiynu’r Sefydliad Dysgu a Gwaith i gynnal yr ymchwil hwn. Caiff y prosiect ei gyllido gan Gronfa Gymdeithasol Ewrop drwy Lywodraeth Cymru.
Mae Dysgu a Gwaith yn sefydliad ymchwil a pholisi annibynnol sy’n hyrwyddo dysgu gydol oes, cyflogaeth lawn a chynhwysiant. Mae mwy o wybodaeth amdanom ar gael yn http://learningandwork.org.uk

Cysylltu â’r tîm ymchwil: 
Hoffem glywed gennych os oes gennych unrhyw gwestiynau amdanom ni neu am yr astudiaeth.  Defnyddiwch y manylion cyswllt isod os gwelwch yn dda.

Profiad menywod o addysg oedolion yng Nghymru: Effaith dysgu ar hyder, llesiant a phenderfyniad 

Dalen Wybodaeth



                                                            



    




Am beth mae’r ymchwil?
Mae Chwarae Teg – elusen sy’n cyflwyno cydraddoldeb rhywedd yng Nghymru – wedi comisiynu’r Sefydliad Dysgu a Gwaith i ymchwilio profiadau dysgu menywod yng Nghymru. Nod yr ymchwil yw ymchwilio’r effaith a gaiff dysgu ar fenywod – yn cynnwys i ba raddau y mae dysgu yn arwain at gynnydd parhaus mewn hyder, llesiant a phenderfyniad.
Fel rhan o’r ymchwil yma byddwn yn cynnal cyfweliadau gyda menywod sy’n ddysgwyr ar hyn o bryd neu a fu’n ddysgwyr yn ddiweddar, er mwyn deall yn well sut  mae dysgu wedi effeithio ar eu profiadau a sut y gallai rhywedd fod wedi rhyngweithio gyda neu ddylanwadu ar eu profiadau.
Gall dysgu hefyd gael ei alw yn addysg neu hyfforddiant. Diben dysgu yw datblygu sgiliau, gwybodaeth neu ddealltwriaeth o rywbeth. Gall hyn olygu ymarfer, astudio neu ddarllen am rywbeth. Gall hefyd olygu cael eich addysgu, cyfarwyddo neu hyfforddi
Mae gennym ddiddordeb mewn pob math o ddysgu, yn cynnwys (ond heb ei gyfyngu i):
· Dysgu a hunan-arweinir a/neu ddysgu a arweinir gan diwtor neu athro/athrawes
· Dysgu gydag achrediad (e.e. yn arwain at gymhwyster) a/neu ddysgu anffurfiol
· Dysgu rheolaidd a/neu ddysgu achlysurol/unwaith yn unig
· Dysgu a wneir adre, yn y gwaith, mewn canolfan ddysgu a/neu le arall
· Darpariaeth dysgu wyneb yn wyneb a/neu ar-lein
Pwy sy’n gymwys?
Rydym yn edrych am fenywod (18+ oed) sy’n byw yng Nghymru ac sydd â phrofiad cyfredol neu ddiweddar o unrhyw fath o ddysgu. Dymunwn gysylltu â menywod o ystod eang o ddemograffeg ac amgylchiadau i sicrhau fod ein hymchwil yn rhyngdoriadol ac yn adlewyrchu gwahanol brofiadau. Croesawn wybodaeth gan unigolion o:
· Pob rhanbarth o Gymru
· Pob oedran (18+)
· Pob cefndir ethnig
· Gyda phrofiad o anabledd a chyflyrau iechyd
· Gwahanol gefndiroedd cyflogaeth (yn cynnwys heb fod mewn gwaith, di-waith neu wedi ymddeol)
· Pob hunaniaeth rhywedd sy’n uniaethu gyda phrofiad menywod (e.e. anneuol)
Beth fydd cymryd rhan yn ei olygu?
Bydd cymryd rhan yn golygu cymryd rhan mewn cyfweliad, fydd yn cymryd tua 45 munud, ym mis Chwefror 2023. Nid yw’n orfodol cymryd rhan; mae gwneud hynny yn hollol wirfoddol a gallwch newid eich meddwl ar unrhyw adeg. Os ydych yn cytuno cymryd rhan, gallwch ddewis peidio ateb unrhyw gwestiynau nad ydych eisiau eu trafod. Os dewiswch gymryd rhan yn yr ymchwil, byddwch yn derbyn taleb £25 Love2Shop i ddiolch i chi am eich amser. 
A fydd y cyfweliad yn gyfleus i fi?
Cofiwch sôn os oes gennych anghenion penodol y dylid paratoi ar eu cyfer yn y cyfweliad. Rydym yn awyddus i wneud yn siŵr y caiff y cyfweliad ei drefnu mewn ffordd sy’n gyfleus i chi. Gallwch ddewis p’un ai fyddai’n well gennych i’r cyfweliad gael ei drefnu ar-lein neu dros y ffôn. Gadewch i ni wybod os byddai’n well gennych gael cyfweliad wyneb i wyneb, neu gynnal y cyfweliad yn y Gymraeg.

Pwy fydd yn fy nghyfweld?
Lucy Chrispin Mae Lucy yn ymchwilydd gyda’r Sefydliad Dysgu a Gwaith. Lucy fydd y prif berson i gysylltu â hi am gymryd rhan yn yr ymchwil hwn a bydd yn cynnal rhai o’r cyfweliadau ymchwil. Cyn dod at y Sefydliad Dysgu a Gwaith, gorffennodd Lucy ei PhD ym Mhrifysgol Caerdydd.
Mae Lucy yn byw yng Ngogledd Llundain. Mae’n hoffi chwarae pêl-rwyd a mynd am dro hir gyda ffrindiau ar y penwythnosau.
Catherine Marren Mae Catherine yn ymchwilydd gyda’r Sefydliad Dysgu a Gwaith. Bydd Catherine yn cynnal rhai o’r cyfweliadau a dadansoddiad, ac yn ysgrifennu’r canfyddiadau ar gyfer yr adroddiad terfynol. Yn flaenorol, bu Catherine yn gweithio i Gymdeithas Fawcett.
Mae Catherine yn byw yn Swydd Hertford. Mae’n mwynhau cymryd rhan yn ei Parkrun lleol ar foreau Sadwrn a phobi teisennau ar gyfer ei ffrindiau a’i theulu.	
Gallwch gysylltu â ni yn defnyddio’r manylion cyswllt ar ochr arall y ddalen os oes gennych unrhyw gwestiynau am yr ymchwil.

                                                                                                                                                                

Beth fydd yn digwydd i’r wybodaeth a roddaf?
Bydd popeth a ddywedwch yn y drafodaeth yn gyfrinachol. Mae hyn yn golygu na fyddwn yn dweud wrth unrhyw un yr hyn yr ydych chi’n bersonol wedi ei ddweud. Byddwn yn defnyddio canfyddiadau o’r cyfweliadau i ysgrifennu adroddiad ar gyfer Chwarae Teg. Bydd hyn yn cynnwys pethau y siaradodd pobl amdanynt yn y cyfweliadau. Ni fyddwn yn enwi unrhyw unigolion ac ni fydd yn bosibl gwybod pwy yw unrhyw un a gymerodd ran yn yr adroddiad.

Am beth fydd y drafodaeth?
Y mathau o bethau y byddem yn gofyn i chi amdanynt yw:
· Eich profiad cyfredol/diweddar o ddysgu
· Pam a sut yr ydych wedi profi newidiadau fel canlyniad i’ch profiad dysgu
· Eich barn am sut y gallai eich rhywedd fod wedi rhyngweithio gyda neu ddylanwadu ar eich profiad
· Eich barn o sut y gwnaeth gwahanol ffyrdd o ddysgu (e.e. ar-lein neu yn yr ystafell ddosbarth) ddylanwadu ar eich profiad.

